Invitation til seminar: Hvordan arbejder man med markedsføring, når forbrugerne hader reklamer? | Mindshare Danmark
Publiseret: 27th March 2015	/ Kategori News
Der bruges stadig knap 13 mia. på reklamer på årsbasis i Danmark. Reklamer som forbrugerne tager mere og mere afstand fra. Men hvordan kan vi blive bedre til at kommunikere med forbrugerne? Hvordan arbejder man med markedsføring, når forbrugerne hader reklamer? Det er et evigt paradoks.
I samarbejde med Dansk Reklamefilm inviterer Mindshare til seminar:
Torsdag d. 23. april 2015. Kl. 9-11 i CinemaxX, Fisketorvet
På seminaret få du et unikt indblik i forbrugernes holdninger til reklamer i 2015. Mindshare har i mere end 10 år gennemført Reklameanalysen, og de seneste års udvikling fortæller tydeligt, at mange annoncører og brands bør sadle om og bruge helt andre virkemidler for at vinde forbrugernes hjerter. Du vil også finde inspiration fra tre annoncører, som har taget udviklingen alvorligt og søgt nye veje.